Lovro Majer
<s>Lovro Majer (Zagreb, 17. siječnja 1998.) hrvatski je nogometaš koji igra na poziciji napadačkog veznog.</s><s>Trenutačno igra za Wolfsburg.</s>

<s>Klupska karijera</s>

<s>Rana karijera 
Svoju nogometnu karijeru započeo je u zagrebačkom Dinamu iz kojeg 2010. prelazi u redove Dubrave.</s><s>Dvije godine kasnije prešao je u Trnje u kojem je ostao do 2013. kada prelazi u Lokomotivu Zagreb.</s>

<s>Lokomotiva Zagreb 
Za Lokomotivu Zagreb debitirao je 30. lipnja 2016. u utakmici prvog kvalifikacijskog kola UEFA Europske lige 2016./17. protiv andoraske Santa Colome koju je Lokomotiva dobila 1:3.</s><s>U 1. HNL debitirao je 17. srpnja kada je Dinamo pobijedio Lokomotivu 3:1.</s><s>Svoj prvi gol i dvije asistencije za Lokomotivu postigao je 11. rujna u ligaškoj utakmici u kojoj je Slaven Belupo poražen 2:3.</s><s>Devet dana kasnije Majer je ostvario svoj debi u Hrvatskom nogometnom kupu i to protiv Krka koji je izgubio utakmicu rezultatom 1:2.</s><s>Svoj prvi gol u tom natjecanju postigao je 26. listopada kada je Vinogradar iz Lokošinog Dola poražen 1:2.</s><s>Postigao je dva gola protiv Istre 1961 4. kolovoza 2017. (1:2).</s><s>Dana 10. veljače 2018.</s><s>Majer je postigao dva gola protiv Dinama (1:4).</s><s>Tom pobjedom Lokomotiva je prvi put u povijesti ostvarila pobjedu nad Dinamom i to nakon 28 poraza i 1 remija.</s><s>Dana 8. lipnja 2018.</s><s>Majera je Hrvatski nogometni savez nagradio nagradom za najboljeg hrvatskog nogometaša do 21 godine.</s><s>Dok je bio igrač Lokomotive, privukao je interes Newcastle Uniteda i Sampdorije.</s>

<s>Dinamo Zagreb 
Dana 27. lipnja 2018.</s><s>Majer je službeno prešao u redove zagrebačkog Dinama.</s><s>Odabrao je dres s brojem 10.</s><s>Iznos tog transfera iznosio je 2,5 milijuna eura.</s><s>Majer je ozlijedio gležanj na svojoj debitantskoj utakmici za Dinamo Zagreb odigranoj 27. srpnja u ligi protiv Rudeša (1:1).</s><s>Zbog operacije gležnja propustio je prvu polovicu sezone.</s>

<s>Dok je Nenad Bjelica bio trener Dinama, Majer nije dobivao puno prilika, prvenstveno zbog forme Danija Olma, klupskog suigrača koji je igrao na istoj poziciji.</s><s>Prvi gol u dresu Dinama ostvario je 7. travnja 2019. u utakmici 1. HNL protiv Rudeša (0:2).</s><s>Svoj jedini nastup za Dinamo Zagreb II ostvario je 14. travnja protiv Varaždina od kojeg je druga momčad Dinama izgubila 1:2.</s><s>U utakmici Hrvatskog nogometnog superkupa 2019. odigrane 13. srpnja 2019. protiv Rijeke koju je Dinamo dobio s minimalnih 1:0, Majer je zamijenio Izeta Hajrovića u 82. minuti te je tijekom idućih tri minuta dobio dva žuta kartona.</s><s>U UEFA Ligi prvaka debitirao je 11. studenog kada je Dinamo izgubio od Manchester Cityja 1:4.</s><s>Nezadovoljan svojim statusom u momčadi, Majer je u srpnju 2020. bio na pragu potpisa za Birmingham City, no na kraju je ostao u Dinamu nakon razgovora sa Zoranom Mamićem.</s><s>Nakon što su Nenad Bjelica i njegov nasljednik Igor Jovićević prestali biti treneri Dinama, Majer je počeo dobivati više prilika pod novim trenerom Zoranom Mamićem.</s><s>U utakmici zadnjeg kola 1. HNL 2019./20. odigrane 24. srpnja 2020. protiv Varaždina (2:0), Majer je zabio prvi gol na utakmici te je asistirao Mariju Ćuži za drugi gol.</s>

<s>Prije početka sezone 2020./21.</s><s>Osijek je pokušao dovesti Majera, no bezuspješno jer ga je Dinamo odbio prodati.</s><s>Dana 16. kolovoza 2020.</s><s>Majer je dvaput bio strijelac i jednom asistent u ligaškoj utakmici protiv Lokomotive Zagreb (6:0).</s><s>U UEFA Europskoj ligi debitirao je 22. listopada u utakmici bez golova protiv Feyenoorda.</s><s>Na toj utakmici pratili su ga skauti Milana.</s><s>Svoj prvi gol u tom natjecanju postigao je 26. studenog protiv Wolfsbergera (0:3).</s><s>Dana 21. prosinca potpisao je ugovor koji ga veže s Dinamom sve do 2026.</s><s>Majer je tijekom zimskog prijelaznog roka privukao pažnju Zenita, Fiorentine i Marseillea, no Dinamo je odbio sve njihove ponude jer je bio nezdavoljan njihovim iznosima.</s><s>Dana 14. ožujka 2021.</s><s>Majer je postigao tri asistencije u ligaškom susretu protiv Varaždina (0:5).</s><s>Postigao je dva gola i jednu asistenciju u ligaškoj utakmici odigranoj 23. srpnja protiv Hrvatskog dragovoljca (0:4).</s><s>Svoj zadnji, ujedno i stoti nastup za Dinamo, ostvario je 25. kolovoza u uzvratnoj utakmici doigravanja za plasman u UEFA Lige prvaka 2021./22. protiv Sheriff Tiraspola koja je završila 0:0.</s>

<s>Rennes 
Dana 26. kolovoza 2021.</s><s>Majer je potpisao petogodišnji ugovor s francuskim prvoligašem Rennesom za 12 milijuna eura plus bonuse.</s><s>Tri dana kasnije ostvario je svoj klupski debi u ligaškoj utakmici protiv Angersa od kojeg je Rennes izgubio 2:0.</s><s>U UEFA Europskoj ligi debitirao je 21. listopada protiv slovenske Mure koja je pobijeđena rezultatom 1:2.</s><s>Svoj prvi gol za Rennes postigao je 20. studenog u ligaškoj utakmici protiv Montpelliera (2:0).</s><s>U ligaškom susretu odigranom 5. prosinca protiv Saint-Étiennea kojeg je Rennes dobio 0:5, Majer je bio asistent sva tri gola Martina Terriera te je asistirao Lorenzu Assignonu čiji je šut na gol skrenuo Saint-Étienneov igrač Yvann Maçon koji je time postigao autogol.</s><s>Ovom je utakmicom Majer postao prvi nogometaš koji je tri put asistirao nekom strijelcu na jednoj utakmici francuske lige od sezone 2006./07. od kada se vodi statistika.</s><s>Dana 13. ožujka 2022. postigao je gol i asistenciju u ligaškoj utakmici u kojoj je Lyon poražen 2:4.</s><s>Majer je postigao jedina dva gola na ligaškoj utakmici odigranoj 30. travnja protiv Saint-Étiennea.</s><s>U svojoj prvoj sezoni igrajući za Rennes, Majer je postigao 6 golova i 8 asistencija u 29 nastupa.</s><s>Te ga je sezone L'Équipe uvrstio u svojih idealnih 11 za tu sezonu francuskog prvenstva.</s>

<s>Dana 15. rujna 2022.</s><s>Majer je postigo gol i asistenciju u utakmici UEFA Europske lige 2022./23. u kojoj je Rennes igrao 2:2 s Fenerbahçeom.</s>

<s>Reprezentativna karijera
Tijekom svoje omladinske karijere nastupao je za selekcije Hrvatske do 18, 19 i 21 godine.</s><s>Sa selekcijom do 21 godine nastupao je na Europskom prvenstvu 2019. i 2021.</s>

<s>Za A selekciju Hrvatske debitirao je 27. svibnja 2017. u prijateljskoj utakmici protiv Meksika kojeg je Hrvatska dobila 1:2.</s><s>Svoja prva dva gola za reprezentaciju postigao je 11. studenog 2021. protiv Malte (1:7).</s>

<s>Dana 9. studenoga 2022. izbornik Zlatko Dalić uvrstio je Majera na popis igrača za Svjetsko prvenstvo 2022.</s><s>Na tom je Svjetskom prvenstvu 27. studenoga Majer postigao gol za konačnih 4:1 protiv Kanade.</s>

<s>Priznanja</s>

<s>Individualna 
 Nogometni Oscar – Najbolji nogometaš 1. HNL do 21 godine: 2017., 2018.</s><s>Nogometni Oscar – Član momčadi godine 1. HNL: 2018.</s><s>Trofej HNS-a – Najbolji mladi nogometaš: 2018.</s><s>Član momčadi sezone Ligue 1 u odabiru L'Équipea: 2021./22.</s>

<s>Klupska 
Dinamo Zagreb
 1. HNL (4): 2018./19., 2019./20., 2020./21., 2021./22.</s><s>Hrvatski nogometni kup (1): 2020./21.</s><s>Hrvatski nogometni superkup (1): 2019.</s>

<s>Izvori</s>

<s>Vanjske poveznice
 Profil, Dinamo Zagreb
 Profil, Hrvatski nogometni savez
 Profil, Soccerbase
 Profil, Transfermarkt</s>

<s>Hrvatski fudbaleri
Fudbaleri ili nogometaši Dinama
Biografije, Zagreb
Fudbaleri ili nogometaši Wolfsburga</s>

